Document ID: 32006D0064

ODLOČBA KOMISIJE
z dne 1. februarja 2006
o spremembi Odločbe 2005/393/ES glede območij z omejitvami zaradi bolezni modrikastega jezika v Španiji in na Portugalskem
(notificirano pod dokumentarno številko C(2006) 180)
(Besedilo velja za EGP)
(2006/64/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/75/ES z dne 20. novembra 2000 o določitvi posebnih določb za boj zoper in izkoreninjenje bolezni modrikastega jezika (1), in zlasti člena 8(2)(d), člena 8(3) ter tretjega odstavka člena 19 Direktive,
ob upoštevanju naslednjega:
(1)
Direktiva 2000/75/ES določa pravila in ukrepe nadzora za boj proti bolezni modrikastega jezika v Skupnosti, vključno z določitvijo okuženih in ogroženih območij ter prepovedjo premikov živali z navedenih območij.
(2)
Odločba Komisije 2005/393/ES z dne 23. maja 2005 o okuženih in ogroženih območjih zaradi bolezni modrikastega jezika in o pogojih, ki veljajo za premike s teh območij ali prek teh območij (2), določa razmejitev globalnih geografskih območij, kjer morajo države članice vzpostaviti okužena in ogrožena območja (območja z omejitvami) zaradi bolezni modrikastega jezika.
(3)
Španija in Portugalska sta obvestili Komisijo, da so odkrili širjenje virusa serotip 4 na številnih obrobnih delih območja z omejitvami E.
(4)
Zato je treba ob upoštevanju razpoložljivih podatkov o prenašalcu bolezni in razvoju njegove sezonske aktivnosti razširiti navedena območja z omejitvami.
(5)
Odločbo 2005/393/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
V Prilogi I k Odločbi 2005/393/ES se seznama območij z omejitvami v območju E za Španijo in Portugalsko nadomestita z:
„Španija:
-
Province Cádiz, Málaga, Sevilla, Huelva, Córdoba, Cáceres, Badajoz, Toledo in Ciudad Real
-
Provinca Jaen (comarcas Jaen, Andujar, Alcala la Real, Huelma, Linares, Santiesteban del Puerto, Ubeda)
-
Provinca Avila (comarcas Arenas de San Pedro, Candelada, Cebreros, Las Navas del Marques, Navaluenga, Sotillo de la Adrada)
-
Provinca Salamanca (comarcas Bejar, Ciudad Rodrigo in Sequeros)
-
Provinca Madrid (comarcas Aranjuez, El Escorial, Grinon, Navalcarnero in San Martin de Valdeiglesias).“
„Portugalska:
-
Regijski direktorat za kmetijstvo Algarve: vse concelhos
-
Regijski direktorat za kmetijstvo Alentejo: vse concelhos
-
Regijski direktorat za kmetijstvo Ribatejo in Oeste: concelhos Almada, Barreiro, Moita, Seixal, Sesimbra, Montijo, Coruche, Setúbal, Palmela, Alcochete, Benavente, Salvaterra de Magos, Almeirim, Alpiarça, Chamusca, Constância, Abrantes in Sardoal.
-
Regijski direktorat za kmetijstvo Beira Interior: concelhos Penamacor, Fundão, Oleiros, Sertã, Vila de Rei, Idanha-a-Nova, Castelo Branco, Proença-a-Nova, Vila Velha de Rodão in Mação.“
Člen 2
Ta odločba se uporablja od 7. februarja 2006
Člen 3
Ta odločba je naslovljena na države članice.
V Bruslju, 1. februarja 2006

Labels: 0
3
6